SET ปิดร่วง15จุด รับปัจจัยลบตปท.หลายด้าน ลุ้นสัปดาห์หน้ารีบาวด์ แนะจับตาบจ.ประกาศงบ Q3/61
SET ปิดร่วง15จุด รับปัจจัยลบตปท.หลายด้าน ลุ้นสัปดาห์หน้ารีบาวด์ แนะจับตาบจ.ประกาศงบ Q3/61 โดยดัชนีปิดตลาดวันนี้ ที่ระดับ 1,667.91 จุด ลบ 15.00 จุด หรือ 0.89% มูลค่าการซื้อขาย 6.23 หมื่นล้านบาท
19 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,667.91 จุด ลบ 15.00 จุด หรือ 0.89% มูลค่าการซื้อขาย 6.23 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวลง เนื่องจากยังไม่มีปัจจัยบวกใหม่เข้ามา ขณะเดียวกันเจอแรงกดดันจากต่างประเทศ ทั้งการถอนตัวของอังกฤษออกจากสหภาพยุโรป (Brexit) ที่ยังไม่ได้ข้อสรุป และปัญหางบประมาณของอิตาลี รวมไปถึงกังวลการปรับขึ้นอัตราดอกเบี้ยของสหรัฐฯ และข้อพิพาทระหว่างสหรัฐฯกับซาอุดิอาระเบียด้วย
สำหรับบ้านเรา ผลประกอบการของกลุ่มแบงก์งวดไตรมาส 3/61 ก็ออกมาตามที่คาดไว้ ไม่มี Surprise ในทางบวกให้กับตลาดฯ จึงทำให้ยังมีแรงขายหุ้นบิ๊กแคปออกมา คาดว่าคงจะเป็นแรงขายของนักลงทุนต่างชาติ ทำให้ภาพ Fund Flow ยังไหลออกต่อเนื่อง
ส่วนแนวโน้มการลงทุนในสัปดาห์หน้า นายวีระวัฒน์ กล่าวว่า หลังจากดัชนีฯสามารถยืนเหนือระดับ 1,665 จุดได้ก็ทำให้ยังมีโอกาสที่จะเกิดเทคนิคเคิลรีบาวด์ พร้อมให้แนวรับ 1,665-1,640 จุด ส่วนแนวต้าน 1,680-1,700 จุด
ทั้งนี้ สัปดาห์หน้าให้ติดตามการทยอยประกาศผลประกอบการของบริษัทจดทะเบียนในกลุ่ม Real Sector และการประกาศตัวเลขอัตราการขยายตัวทางเศรษฐกิจ (GDP) ของสหรัฐในงวดไตรมาส 3/61 รวมถึงการประชุมธนาคารกลางยุโรป (ECB) ด้วย
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 3,630.75 ล้านบาท ปิดที่ 61 บาท ลดลง 1 บาท
CPALL มูลค่าการซื้อขาย 3,275.98 ล้านบาท ปิดที่ 65.25 บาท ลดลง 1.25 บาท
PTT มูลค่าการซื้อขาย 3,079.91 ล้านบาท ปิดที่ 50.50 บาท ลดลง 0.50 บาท
OSP มูลค่าการซื้อขาย 2,796.02 ล้านบาท ปิดที่ 25.25 บาท ลดลง 0.25 บาท
KBANK มูลค่าการซื้อขาย 1,907.89 ล้านบาท ปิดที่ 202 ลดลง 4 บาท
 
ตลาดหุ้นเอเชีย
